Stranica plave površine, na njoj je veliki prozor svetlo sive boje na kojem u najvišem delu većim crnim slovima piše “Register”, a ispod toga stoji informacija da možemo da napravimo svoj nalog, da je besplatan i da nam treba par minuta za to. Ispod toga imamo pet polja za unos informacija u četiri reda. Prvi red ima dva jednaka polja - levo za ime i desno za prezime, ispod je jedno polje za email, ispod za lozinku i ispod još jedno polje za podvrdu lozinke. U poljima je ispisano koju informaciju treba da unesemo (place holder). Ispod polja imamo mogućnost da čekiramo prihvatanje uslova i politike privatnosti, a ispod toga je veliko zeleno dugme na kome belim slovima piše “Register Now” i klikom na njega možemo da se registrujemo. Ispod, na plavoj površini stoji informacija da ako imamo nalog možemo da se prijavimo klikom na “Sign in”.

Testirala bih registraciju tako sto bih prvo ispunila sva polja onako kako je traženo klikom na “Register Now”, a onda bih pokušala isto klikom na Enter. Zatim bih pokušala registraciju sa odstupanjima od onoga što je traženo.

Prvo bih testirala registraciju bez unosa bilo čega, a onda sa unosom samo nekih polja, a neka bih ostavila prazno. Testirala bih dalje da sva polja unesem ispravno, a jedno bih promenila i onda bih to uradila ponovo za ostala polja. Proverila bih zatim i različite mogućnosti za svako polje.

Na primer testiranje polja za unos imena bih počela tako što bih unela sve što je traženo i ime bih unela početnim velikim i ostalim malim slovom. Zatim bih probala bez unosa, zatim bih unela i ime i prezime u polje za prezime i probala bih da li mogu da se unesu dva imena. Onda bih probala unos u polje za ime na različite načine, sa svim velikim slovima, da je početno malo a ostala velika, sa slučajnim razmakom usred imena, sa razmacima na kraju imena i da je ime upisano ćirilicom, a prezime latinicom. Potom bih probala i unos brojeva ili znakova u to polje.